钦定古今图书集成/明伦汇编/闺媛典/第369卷 > 焦姑
## 钦定古今图书集成/明伦汇编/闺媛典/第369卷 > 焦姑

按《江宁府志》：“焦姑，名奉真，家中和桥南。有仙术，能祈
阴晴。永乐中，召入宫中数年，建元真观于中和桥北
以居之。有弟为神乐观道士，一日语之曰：‘吾不食数
日，死期已近’。弟曰：‘当修醮与姊禳之。醮毕来复。姑谓
醮无益，奏玉帝表文，上有汗污，玉帝未曾见’。弟惊异，
是日果汗污表，未及易也。又戒弟曰：‘吾死后不用龛
与棺，只以芦席卷之，送江浦县定山上，吾愿足矣’。”弟
如其言，送于定山。忽雷雨骤作，遂失其尸所在。封妙
惠仙姑。